Vikingas (traukinys)

Mišrusis traukinys „Vikingas“ – šaudyklinis traukinys, bendras Lietuvos, Baltarusijos ir Ukrainos geležinkelių, uostų stividorinių kompanijų ir Klaipėdos, Iljičiovsko bei Odesos uostų projektas, įgyvendintas 2003 m. vasario 6 d. Traukinio operatoriai: Lietuvoje – „LG Ekspedicija", Baltarusijoje – „Belintertrans“, Ukrainoje – „Liski“.

Į traukinį kraunami 20 ir 40 pėdų konteineriai bei puspriekabės ir autotraukiniai, kurie iš Skandinavijos bei Vakarų Europos šalių atgabenami jūrų transportu į Klaipėdos uostą, taip pat ir per Mukrano-Klaipėdos perkėlą, ir vežami toliau į Ukrainą, Baltarusiją, Artimuosius Rytus, Kaukazą – per Iljičiovsko bei Odesos uostus ir atgal.
Vagonai su konteineriais ir autotraukiniais vežami traukiniu „Vikingas“ ne tik į Klaipėdos (Lietuva), Iljičiovsko ir Odesos (Ukraina) uostus, bet ir į šiame maršrute numatytas Baltarusijos, Lietuvos bei Ukrainos geležinkelių stotis, kurios yra traukinio maršrute.

Konteineriai Lietuvoje į šį traukinį gali būti pakraunami ar iškraunami Klaipėdos „Draugystės“ stotyje, taip pat Panerių bei Klaipėdos geležinkelio stočių konteinerių aikštelėse. Autotraukiniai gali būti pakraunami į vagonus (arba iškraunami) „Draugystės“ arba Panerių stotyse. Prie traukinio „Vikingas“ iš Panerių stoties atvežti vagonai su konteineriais ir autotraukiniais prikabinami Vaidotų stotyje, o iš Klaipėdos stoties atvežti vagonai su konteineriais prikabinami „Draugystės“ stotyje.

Nors konteinerių bei autotraukinių vežimas traukiniu „Vikingas“ vykdomas greičiau, saugiau, maždaug perpus pigiau, tačiau ilgos muitinės procedūros, konkurencija iš automobilių transporto pusės, informacijos stoka apie traukinio galimybes stabdo krovinių apimčių augimą.http://www.balsas.lt/naujiena/559491/vis-dar-tikima-kad-lukesciu-nepateisines-traukinys-vikingas-perspektyvus „Vikingas“ nepateisina lūkesčių Laukiama, kad kylant ekonomikai prekių vartojimas augs, todėl augs ir jų gabenimas konteineriais.

2009 m. „Vikingas“ pelnė Europos intermodalinio transporto asociacijos apdovanojimą kaip ilgalaikis ir sėkmingai rinkoje veikiantis projektas.http://www.lrytas.lt/-13343002701333794801-gele%C5%BEinkeli%C5%B3-projekto-vikingas-pl%C4%97tra-su-ukrainos-pagalba.htm Projekto „Vikingas“ plėtra 2011 m. prie šio projekto prisijungė Gruzija ir Moldova, savo ketinimus prisijungti jau yra išreiškę Azerbaidžanas ir Sirija. „Vikingo“ teikiamomis galimybėmis domisi Turkija ir Šiaurės Europos šalys.

2014 m. „Vikingas“ pelnė Europos Sąjungos mokslinių tyrimų programos BESTFACT apdovanojimą kaip geriausias Žaliosios logistikos ir įvairiarūšių vežimų projektas.LR Susisiekimo ministerija http://www.transp.lt/lt/naujienos/13183  „Vikingo“ traukinį papuoš naujas titulas

 Duomenys 

 Traukinio nr.: 1161/1162
 Sąstatas: 40 platformų su konteineriais
 Bendras svoris: iki 6 tūkst. t 
 Maršrutas: Klaipėda-Minskas-Iljičiovskas
 Maršruto ilgis: 1753 km
 Laikas kelyje: 56 val. 30 min.
 Reisų skaičius: nuo 2 kartų per dieną (maks.) iki 3 kartų per sav. (min.)
 Didžiausi miestai: Minskas, Kijevas

 Pervežimų apimtys 

+Pervežimai „Vikingu“TEU pagal metus       Ukrainos dalis 2009—2010 m.''' 

 Šaltiniai 

 Nuorodos 
 Oficiali svetainė 

Kategorija:Lietuvos geležinkelių transportas
Kategorija:Rusijos geležinkelių transportas
Kategorija:Baltarusijos geležinkelių transportas
Kategorija:Ukrainos geležinkelių transportas